כמו פרח חבצלת היא סגורה ביום כשהשמש מצלילה את דמותה כשירח קורץ לה כעין חלום פורשת את עלי כותרתה יודעת כמה כוכבים יש בשמיים היא חיה בין שקיעה לזריחה מרחפת כהד עד דמדומי ערביים ובלילה ערה ופקוחה אם תשאלו אותה מה לה בחשכה אל תתפלאו אם תישאר דוממה כי נפשה קורנת בתוך תוכה הרבה יותר מכל חמה והיה ותקיצו משינה רדופה מלאה במחשבות טרופות אולי תראו נערה פוסעת יחפה מטופפת בין קרניים כסופות מחוללת כרוח וידיה פתוחות הן כמזמינות לחולל איתה מחוללת בי תשוקות שאין כמוהן כמו קוראת לי לחלל אותה כלבנה המלאה היא זורחת בעוצמה  וכמו סהר עדינה ושברירית אך זוהרת תמיד בהילת קסם עמומה ילדת ירח אמיתית מתוקה ורעננה כאוויר הלילה מעוררת את כל כולי ואני השבוי במחולה קורא לה ילדת ירח שלי 11.8.09 2:19